**PRANEŠIMAS ŽINIASKLAIDAI 2025 04 08**

**Personalo paieškos agentūra „Tribes“ augo keturiskart: plėtė talentų paieškas užsienyje**

**Personalo tiesioginės paieškos agentūra „Tribes“, kuri specializuojasi vadovų ir nišinių kompetencijų profesionalų paieškoje, per pastaruosius metus fiksuoja spartų augimą – pardavimo pajamos nuo 72,7 tūkst. eurų 2022 m. šoktelėjo iki 296,5 tūkst. eurų 2023-aisiais, o 2024 m. pasiekė 299,7 tūkst. eurų.**  
Sėkmės formulė – plėtra į tarptautines kandidatų rinkas derinama su sėkminga vietinių dirbančių profesionalų paieška. „Tribes“ turi patirties pritraukiant talentus į Lietuvos įmones iš Jungtinės Karalystės, JAV, Nyderlandų, Vokietijos, Lenkijos, Vietnamo, Izraelio, Švedijos, Prancūzijos ir kitų šalių.  
„Augimas neįvyko per naktį – tai kryptingo darbo tiek su vietine tiek su globalia talentų bendruomene rezultatas. Verslai šiandien nebesitenkina standartiniais sprendimais – jiems reikia žmonių, galinčių atsinešti nestandartinį požiūrį ir strateginę drąsą. Mūsų stiprybė – gebėjimas matyti ne tik CV, bet ir organizacinės kultūros atitikmenis“, – sako „Tribes“ partnerė Dalia Petkevičienė.  
  
Per šešerius veiklos metus „Tribes“ subūrė lojalią klientų bendruomenę – net 80 proc. užsakymų atkeliauja iš sugrįžtančių arba „Tribes“ rekomendavusių įmonių. Agentūra dirba su klientais finansų, fondų valdymo, transporto, gamybos, sunkiosios pramonės, energetikos, fintech, nekilnojamojo turto, mažmeninės prekybos, konsultacijų ir kituose sektoriuose.

**Tarptautinė patirtis – vis aktualesnė**  
„Tribes“ skelbia, kad apie 30 proc. jų surastų kandidatų turi tarptautinės patirties arba yra grįžę į Lietuvą po darbo užsienyje. Pagal pareigų tipą, agentūros paieškų portfelį sudaro 45 proc. – vadovų, 30 proc. – valdybos narių ir konsultantų, 25 proc. – nišinių kompetencijų profesionalų.

Anot Dalios Petkevičienės, pandemija ir hibridinio darbo modeliai negrįžtamai pakeitė požiūrį į tai, kur ir kaip turi būti dirbama. Be to, auganti šalies ekonomika, didėjantys atlyginimai Lietuvoje atvėrė duris platesnei talentų paieškai.  
  
„Lietuva jau ketvirtus metus iš eilės džiaugiasi teigiama migracijos tendencija – daugiau lietuvių sugrįžta į šalį, nei iš jos išvyksta. Kasmet vidutiniškai grįžta apie 20 000 lietuvių, o vis daugiau tarptautinių talentų prisijungia prie Lietuvos įmonių. Natūralu, kad vis daugiau vadovaujančių pozicijų užima specialistai iš užsienio. Įmonės vis labiau supranta mūsų mažos kandidatų rinkos ribotumą. Vertina tai, kad kandidatų, ypač su sunkiai randamų kvalifikacijų, galima žvalgytis ir užsienyje. Mūsų darbas – surasti juos, įvertinti jų potencialą ir padėti abiem pusėms sėkmingai susijungti“, – pažymi ji.

**Kontaktai:**   
  
Dalia Petkevičienė, Partnerė, TRIBES  
  
+370 698 70408, dalia@tribes.lt, www.tribes.lt